Konstantin Iwanow
Dr Konstantin Wassiljewitsch Iwanow (tschuwaschisch Иванов Константин Васильевич; *  z Slakbasch (tschuwaschisch: Слакпуç, russisch: Слакбаш) im domolige Gouvernement Ufa, hite im Chrais Belebei z Baschkortostan; †  z Slakbasch) isch e tschuwaschische Dichter un Grinder vu dr tschuwaschische Literatur gsii.

Lääbe un Wärch 
As Suhn vun ere ryche Buurefamilie isch dr Konstantin Iwanow vu 1903 bis 1907 uf e Schuel fir tschuwaschischi Lehrer z Simbirsk gange. Wel er bi antizaristische Demonschtratione mitgmacht het, isch er vu dr Schuel uusgschlosse wore un uf Slakbasch retuurchuu. Anne 1909 het er s Examen zum Volkslehrer abglait.

Im Johr 1907 het er aagfange mit Ibertsetzige vu Lermontow, Tolstoi, Kolzow un Nekrasow vum Russische ins Tschuwaschisch.

Scho mit 18 Johr het er s Gedicht Narspi (1908 z Simbirsk rusgee) gschribe, wu ne bekannt macht het un wu in e baar Sproche ibersetzt wore isch un au s tschuwaschisch Romeo un Julia gnännt wird wird. Mer chännt au syni Gedicht Spotjohr, De Hungrige, Unseri Zyt, syni Ballade un s Drama Sklav vum Deifel.

Mit nit emol 25 Johr isch dr Konstantin Iwanow an Lungetuberkulose gstorbe.

Ehrige 
Im Dorf Slakbasch isch e Museum zue Lääbe un Wärch vum Iwanow yygrichtet wore. S tschuwaschisch Akademytheater isch noch em gnännt wore un au ne Stroß z Tscheboksary.

Weblins 
 Narspi vum Wladimir Iwanow ins Dytsch ibersetzt mit Churzbiografy
 Lääbeslauf uf peoples.ru
 Lääbeslauf uf dr Websyt vu dr Universitet vu Baschkortostan

Lyriker
Übersetzer
Literatur uf Tschuwaschisch
Person (Russland)
Maa